**Proiect de parteneriat strategic în domeniul școlar în cadrul programului**

ERASMUS+ cu titlul ”Educating the next generation of orchestra players”

(ENGOP) EC Project Number: 2017-1-RO01-KA219-037457

Procedura de selecție a grupului ţintă – profesori însoţitori

I. Dispoziții generale

Art. 1. Prezenta procedură stabilește modalitatea de selecție a profesorilor însoţitori – 4 locuri - participanți la mobilitatea M1 (17 – 29 octombrie 2018) din cadrul proiectului de parteneriat strategic în domeniul școlar în cadrul programului ERASMUS+, cu titlul „Educating the next generation of orchestra players” (EC Project Number: 2017-1-RO01-KA219-037457) care va fi derulat de Colegiul de Muzică “Sigismund Toduță” (CMST), Cluj-Napoca, în calitate de coordonator, în perioada 3 octombrie 2017 – 2 octombrie 2019 în parteneriat cu Școala de Muzică „Nomme Muusikakool” din Tallinn, Estonia.

Art. 2. Prezenta procedură se adresează profesorilor de specialitate încadrați la Colegiul de Muzică “Sigismund Toduță”, Cluj-Napoca.

II. Organizarea și desfășurarea procesului de selecție:

Art. 3. Selecția se realizează prin concurs de dosare.

Art. 4. În vederea selecției, vor fi parcurse următoarele etape:

• diseminarea informațiilor referitoare la procesul de selecție: 29 – 31 mai 2018

• înscrierea si depunerea dosarelor de către candidați la secretariatul CMST: 4 – 12 iunie 2018

• evaluarea dosarelor candidaților: 12-14 iunie 2018

• anunțarea rezultatelor selecției: 15 iunie 2018

Art. 5. (1) Dosarul de candidatură va conține, obligatoriu, următoarele documente:

• scrisoare de intenție

* adeverinţă cu calificativele pe ultimii 5 ani

• Curriculum Vitae model Europass

• certificat de limbă engleză conform art.6

• angajament de participare la activitățile mobilităţii

(2) Candidații sunt considerați eligibili dacă îndeplinesc condiția de la art. 2 și dacă dosarul de candidatură conține toate documentele de la art.5, pct. 1.

Art. 6. În selectarea membrilor echipei de proiect se vor lua în considerare următoarele criterii:

• motivația şi disponibilitatea de a participa la activităţile proiectului (asigurarea siguranţei şi supravegherea elevilor pe durata mobilităţii, activități cu elevii, evaluare, diseminare etc.) [10p]

• cunoașterea limbii engleze, limba oficială a proiectului [nivel A=30p; B=40p; C=50p]

• competențe în tematica proiectului (implicarea în activităţi, înregistrarea/consemnarea şi diseminarea bunelor practici din cadrul mobilităţii)[20p]

• competențe organizatorice, de comunicare, de gestionarea situațiilor conflictuale, negociere, munca în echipă [20p]

Art. 7. (1) Comisia de evaluare este alcătuită din membri echipei de implementare a proiectului.

(2) Atribuțiile comisiei de evaluare sunt:

• informarea persoanelor interesate cu privire la procedura de selecție

• evaluarea dosarelor candidaților pe baza criteriilor de selecție stabilite

• stabilirea candidaților admiși;

• anunțarea rezultatelor procesului de selecție

(3) Membrii comisiei de evaluare vor respecta următoarele reguli:

• responsabilitate și obiectivitate în evaluarea dosarelor candidaților în conformitate cu criteriile de selecție stabilite

• transparența procesului de selecție

• respectarea termenelor stabilite

III.Dispoziții finale

Art. 8. Candidații declarați admiși vor constitui grupul ţintă – profesori însoţitori din cadrul proiectului de parteneriat strategic **„**Educating the next generation of orchestra players**”** (EC Project Number**:** 2017-1-RO01-KA219-037457) pentru care directorul va emite o decizie.

Director,

Prof. dr. Hilda Elisabeta Iacob